EkBass/fiwiki-20250220-pages-articles huggingface dataset:
Karl Magnus Mikael Walleen

Karl (Carl) Magnus Mikael (Michael) Walleen (11. heinäkuuta 1858 Porvoon maalaiskunta – 27. heinäkuuta 1933 Porvoon maalaiskunta) oli suomalainen vapaaherra, tilanomistaja ja valtiopäivämies.Ylioppilasmatrikkeli 1853–1899: Walleen Karl Magnus Mikael Viitattu 6.7.2021. Walleenin vanhemmat olivat kuvernööri, kenraalimajuri, vapaaherra Vladimir Alfons Walleen ja Anna Charlotta Björkenheim ja puoliso vuodesta 1893 Olga Matilda Willborg. Walleen tuli ylioppilaaksi Helsingissä, mutta oli tilanomistaja Reuhkalan kartanossa Iitissä, Tervaniemen kartanossa Haukivuorella ja viimeksi Kallolan kartanossa Porvoon maalaiskunnassa. Walleen oli aatelissäädyssä edustaja valtiopäivillä 1894.Förteckning öfver Finlands till landtdagen i Helsingfors år 1894 församlade Ridderskap och Adel. Protokoll förda hos Finlands Ridderskap och Adel vid Landtdagen 1894. Tredje delen. Helsingfors: Helsingfors Central- Tryckeri, 1895, s. 1537-1544. ==Lähteet== Luokka:Suomalaiset maanviljelijät Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1858 syntyneet Luokka:Vuonna 1933 kuolleet
David Mourão Ferreira

David Mourão Ferreira (1927 Lissabon, Portugali – 1996David Mourão Ferreira, (Archive.org)) oli portugalilainen kirjailija ja kirjallisuuskriitikko. Mourão-Ferreira oli vuosina 1974–1975 A Capital -lehden päätoimittaja, 1976–1979 kulttuuriministeri ja sittemmin Ranskan kirjallisuuden opettaja yliopistossa. Vuodesta 1984 hän oli Colóquio-Letras-lehden päätoimittaja. Hän julkaisi sekä runoa että proosaa. ==Lähteet== Luokka:Portugalilaiset kirjailijat Luokka:Portugalin ministerit Luokka:Kulttuuriministerit Luokka:Vuonna 1927 syntyneet Luokka:Vuonna 1996 kuolleet
Pilkkulevykala

Pilkkulevykala (Drepane punctata) on levykaloihin kuuluva kalalaji. Lajia tavataan indopasifiselta merialueelta. ==Koko ja ulkonäkö== Pilkkulevykala voi kasvaa suurimmillaan noin 50 cm pitkäksi ja tyypillinen pituus on noin 25 cm. Laji on ruumiinrakenteeltaan hyvin korkea ja litteä. Kalan selkäevä on pitkä ja rintaevät ovat pitkät ja sirppimäiset. Väriltään pilkkulevykala on harmaa ja selästään vihertävä, evät ovat kellertävät. Ruumiissa on riveittäin mustia pilkkuja. ==Levinneisyys ja elintavat== Pilkkulevykalaa tavataan alueelta, joka ulottuu Persianlahdelta Japaniin ja Samoalle. Lajin elinympäristöä ovat rannikkojen hiekka- tai mutapohjaiset alueet ja koralliriutat syvimmillään 50 metrin syvyydessä. Pilkkulevykalan ravintoa ovat kalat ja selkärangattomat eläimet. Pilkkulevykala on hyvä ruokakala ja sitä kalastetaan pohjatrooleilla. ==Lähteet== Luokka:Välskärikalat
Suomen Monikkoperheet

Suomen Monikkoperheet ry on vuonna 1995 perustettu valtakunnallinen monikkoperheiden perhejärjestö, jonka keskeisiä työalueita on monikkoperheiden vertaistuki, perhepolitiikka sekä monikkoperheitä ja monikkosisaruksia koskevan tiedon lisääminen. Monikkoperheet ovat perheitä, joihin on syntynyt kaksoset, kolmoset, neloset tai vieläkin useampi lapsi monisikiöisestä raskaudesta. Monikkosisaruksia ovat monisikiöraskaudesta syntyneet sisarukset. Järjestön tarkoitus on lisätä monisikiöraskauteen, -synnytykseen ja monikkolasten kasvamiseen liittyvää tietoa ja edistää näihin asioihin liittyvää yhteiskunnallista päätöksentekoa. Järjestö on kattojärjestö 16 alueelliselle monikkoperheyhdistykselle. Suomen Monikkoperheet ry on muun muassa Monimuotoiset perheet -verkoston, Lastensuojelun keskusliiton, Väestöliiton, Sosten, Kansainvälisen kaksostutkimuksen seuran (International Society for Twin Studies, ISTS),(International Society for Twin Studies, ISTS) Viitattu 6.7.2021. Kansainvälisen monikkoperhejärjestöjen neuvoston (International Council of Multiple Birth Associations, ICOMBO)International Council of Multiple Birth Associations, ICOMBO) Viitattu 6.7.2021. jäsen. Järjestöstä voidaan kansainvälisissä yhteyksissä käyttää nimitystä Finlands Flerlingsfamiljer ja Finnish Multiple Births Association. Vuosittain helmikuun toisena päivänä vietettävä Kaksosten päiväKaksosten päivä Viitattu 6.7.2021. on Suomen Monikkoperheet ry:n lanseeraama kaksosten teemapäivä, joka nostaa esiin monikkosisaruksille tärkeitä teemoja. Suomen Monikkoperheet ry:llä on toimisto Jyväskylässä, ja se saa päärahoituksensa Veikkauksen tuotoista. == Lähteet == * Suomen Monikkoperheet ry – Etusivu Viitattu 6.7.2021. === Viitteet === Luokka:Suomalaiset perhejärjestöt
Boris Možajev

Boris Možajev (1923 Pitelino, Rjazanin alue, Neuvostoliitto – 1996 Moskova, VenäjäBoris Možajev, Visuotine Lietuvu Enciklopedija, viitattu 6.7.2021 ) oli venäläinen kirjailija ja laivastoinsinööri. Hän oli laivaston palveluksessa ja toimittajana Siperiassa. Hän keräsi kansansatuja mutta julkaisi myös omia kertomuksia. Hänen vuonna 1966 kirjoittamansa Iz žizni Fjodora Kuzkina sai kritiikkiä ja ilmestyi vasta 1973. Mužiki i Baby (1976) kuvaa vallankumouksen jälkeistä talonpoikien sortoa. Hän kirjoitti lisäksi näytelmiä ja artikkeleita. ==Lähteet== Luokka:Neuvostoliittolaiset kirjailijat Luokka:Venäläiset kirjailijat Luokka:Vuonna 1923 syntyneet Luokka:Vuonna 1996 kuolleet
Seppälän paloasema (Jyväskylä)

Keski-Suomen pelastuslaitoksen Seppälän paloasema sijaitsee Jyväskylässä Lohikoskella osoitteessa Seppäläntie 43. Se on otettu käyttöön 1. marraskuuta 2012. Rakennuksen on suunnitellut Arkkitehtitoimisto Pekka Paavola Oy. Rakennuksen laajuus on 1 683 m2. Rakennuksen omistaa erikoissijoitusrahasto eQ ja pelastuslaitos on siinä vuokralla. Paloasemalla sijaitsee koulutuskeskus, jossa koulutetaan mm. ensihoito- ja pelastushenkilöstöä, päällystöä sekä kansalaisia. == Lähteet == == Aiheesta muualla == * Keski- Suomen pelastuslaitos (verkkosivut) * Seppälän paloasema Jyväskylän kaupungin karttapalvelussa Luokka:Suomen paloasemat Luokka:Jyväskylän rakennukset ja rakennelmat Luokka:Lohikoski
Henrik Thomas Adlercreutz

Henrik Thomas Adlercreutz (1. helmikuuta 1848 Siuntio – 19. kesäkuuta 1892 Siuntio) oli suomalainen tilanomistaja ja valtiopäivämies.Ylioppilasmatrikkeli 1853–1899: Adlercreutz Henrik Thomas Viitattu 6.7.2021. Adlercreutzin vanhemmat olivat hovioikeudennotaari, tilanomistaja Tomas Erik Robert Adolf Adlercreutz ja Amalia Matilda Printz. Helsingissä ylippilaaksi tullut Adlercreutz oli tilanomistaja Siuntiossa, hän omisti Sjundbyn kartanon. Adlercreutz oli aatelissäädyssä edustaja valtiopäivillä 1891.Förteckning öfver Finlands till landtdagen i Helsingfors år 1894 församlade Ridderskap och Adel. Protokoll förda hos Finlands Ridderskap och Adel vid Landtdagen 1894. Tredje delen. Helsingfors: Helsingfors Central-Tryckeri, 1895, s. 1537-1544. ==Lähteet== Luokka:Suomalaiset maanviljelijät Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1848 syntyneet Luokka:Vuonna 1892 kuolleet
Halslahti

Halslahti (Sauvon historia I, s. 394.) on kylä Karunassa Sauvon kunnassa Varsinais-Suomessa. Halslahti sijaitsee Sauvon länsiosissa Karunan eteläreunalla, Halslahden rannalla ja Sauvo-Kemiöntien eteläpuolella. Se rajoittuu idässä Halsniemen kylään, pohjoisessa Maanilan ja Torikan kyliin sekä lännessä Raumalan ja Bröddbölen kyliin. Halslahden kylän pohjois- ja lounaisosa ovat metsäistä, kallioista ja mäkistä aluetta. Kylän pellot ja rantaniityt sijaitsevat sen eteläpuolella. Asutus sijoittuu edelleen pääosin vanhan kylätontin seuduille.Sauvon kulttuurimaisema ja vanha rakennuskanta, s. 116. == Historia == Kylässä oli jo keskiajalla rälssitila, joka oli peruutettu kruunulle vuonna 1405. Pian se kuitenkin palautui rälssiksi ja vuonna 1447 Hartikka Olofsson panttasi tilan piispalle. Vuonna 1540 kylässä oli neljä perintötilaa, yksi rälssitila sekä kahden tangon ulkoveromaa, joka jaettiin 1580-luvulla tilojen kesken. Rälssitilan omisti 1500-luvulla Stålarm-suku. Saman vuosisadan aikana kaksi muutakin tilaa muuttui rälssiksi. Jäljelle jääneet perintötilat toimivat 1580-luvulla hetken aikaa yhdistettyinä nimismiehentalona, mutta vuoden 1600 tienoilla ne autioituivat ja siirtyivät kruunulle.Sauvon historia I, s. 348. Vuonna 1629 kaikki kylän neljä taloa lahjoitettiin Axel Oxenstiernalle rälssiksi. 1600-luvun aikana yksi tila hävisi ja liitettiin toisiin tiloihin. 1680-luvulla tilat peruutettiin kruunulle, jolloin kylään vakiintui kolme tilaa.Sauvon historia I, s. 348. Nämä tilat olivat olemassa myös isojaon aikana 1775–1776. Näistä nykyiset Keskitalo ja Ylitalo sijaitsivat jo silloin nykyisillä paikoillaan ja kolmas kantatila Alitalo sijaitsi parisataa metriä idempänä kuin nyt. Keskitalo ostettiin perintötilaksi 1761, Alitalo 1799 ja Ylitalo 1802. 1900-luvun alussa kantataloista lohkottiin muutamia tiloja. Kylätontin alueelle perustettiin vuonna 1911 Osuuskunta Aitan Halslahden sivumyymälä. ==Lähteet== * * === Viitteet === Luokka:Karunan kylät
Sörnäisten kruununmakasiini

Sörnäisten kruununmakasiini on Helsingin Hermanninmäellä Hämeentien varrella sijaitseva varastorakennus, joka rakennettiin vuonna 1892 viljavarastoksi, ja on yksi Venäjän vallan aikana Suomeen rakennetuista kruununmakasiineista. Nuoren tammisaarelaisen arkkitehdin Hjalmar Åbergin suunnittelema punatiilinen rakennus toimi alkuperäisessä tarkoituksessaan maaveron poistumiseen vuoteen 1925 asti, jolloin luovuttiin myös kruununjyvien kantamisesta. Vuosien 1926–1960 aikana kruununmakasiini oli valtion kuritushuone ja vuosina 1960–1981 Valtion hankintakeskuksen varasto. Vuonna 1981 Suomen valtio lahjoitti rakennuksen Helsingin kaupungille, joka on käyttänyt sitä muun muassa kaupunginmuseon konservointitilana. Rakennuksessa on kolme kerrosta. Junatien ylittävälle sillalle Hämeentielle näkyy vain rakennuksen päädyn yläosa, ja julkisivu hahmottuu parhaiten Junatieltä ja Pääskylänkadulta käsin. Hämeentiellä on kuitenkin makasiinin ainoa käytössä oleva sisäänkäynti. Rakennuksen eteläpuolella oli aikoinaan lastauslaituri, jossa viljaa vastaanotettiin nykyisen Junatien kohdalla kulkeneen Sörnäisten satamaradan vaunuista. == Nykytilanne == Makasiini on historiallisesti ja kaupunkikuvallisesti merkittävä, mutta sitä ei kuitenkaan ole suojeltu. Huonokuntoinen rakennus on ollut tyhjillään vuodesta 2006 asti. Uusiokäyttöä ovat hankaloittaneet muun muassa ikkunoiden vähäinen määrä, melu, päästöt ja tärinä liikenteen solmukohdassa, haitta-aineet sekä pysäköinnin ja huoltoliikenteen järjestäminen. Tapahtumajärjestäjät ja järjestöt ovat toivoneet saavansa tilan hyötykäyttöön ja ehdottaneet sen muuttamista kulttuuritilaksi. Rakennuksesta on puhuttu potentiaalisena alakulttuurikeskuksena, kuten Helsingissä aikaisemmin sijanneet VR:n makasiinit ja Lepakko. Tapahtumia on järjestetty makasiinin pysäköintialueella. Junatien suunnittelukilpailun voittajaehdotuksessa rakennuksesta tulee osa Itäbaana-verkkoa: pyöräliikenne kulkee poikittaissuunnassa makasiinin läpi Teollisuuskadun ja Kalasataman välissä. Baanayhteys rakennuksen läpi edellyttäisi kuitenkin Hämeentien sillan leventämistä tai uusimista. Kaupungin tavoite on saada makasiini myytyä 2020-luvun aikana, kunhan alueen liikennejärjestelyt selkeytyvät. ==Lähteet== ==Aiheesta muualla== * Kruununmakasiini. Urbanex Ninja. Mukana myös video sisätiloista. Luokka:Helsingin rakennukset ja rakennelmat Luokka:Suomen 1800-luvulla rakennetut rakennukset ja rakennelmat Luokka:Varastorakennukset Luokka:Hermanni
MET-ryhmä

MET-ryhmä (engl. Medical Emergency Team) on sairaalan sisällä toimiva ensihoitoryhmä, joka hälytetään potilaan luo jos potilaalla on peruselintoimintojen häiriö tai sen uhka. Toiminnan tarkoituksena on ennaltaehkäitä äkillisiä sydänpysähdyksiä ja potilaan joutumista suunnittelematta tehohoitoon. Ryhmään kuuluu usein lääkäri ja yhdestä kahteen tehtävään koulutettua sairaanhoitajaa teho-osastolta. Ryhmällä on mukana tarvittavat välineet potilaan hoitoon. Toimintamalli on kehitetty Australiassa 1990-luvun alussa. Isossa-Britanniassa on kehitetty potilaan voinnin arviointimalli vuodeosastoille, jossa arvioidaan potilaan vointia peruselintomintojen ja lämmön osalta. Tämä pisteytysjärjestelmä on NEWS (engl. National Early Warning Score). Suomessa on kehitetty lapsipotilaille vastaava kansallinen arviointimalli PEWS (engl. Pediatric Early Warning Score). Hälytyskriteereiden täyttyessä vuodeosaston hoitaja soittaa sairaalan MET- ryhmälle. MET-toiminnan on todettu vähentävän vuodeosastolla tapahtuvien elvytysten lukumäärää. Näyttöä siitä, että se vähentäisi sairaalassa tapahtuvia kuolemia ei ole kiistattomasti. == Lähteet == Luokka:Ensihoito
Halsniemi

Halsniemi (aiemmin Vähähalslahti) (Sauvon historia I, s. 394.) on kylä Karunassa Sauvon kunnassa Varsinais-Suomessa. Halsniemi sijaitsee Sauvon länsiosissa Karunan eteläreunalla. Se rajautuu etelässä Halslahdenselkään, lännessä Halslahden kylään, pohjoisessa Maanilan kylään ja idässä Timarin kylään. Kylän pellot sijoittuvat sen eteläosaan jatkuen viljelymaana rantaan asti. Pohjoisosassa sijaitsevat kylän metsät sekä kaksi pientä peltoa. Kylän asutus sijoittuu nykyään vanhan kylätontin alueelle sekä rannoille.Sauvon kulttuurimaisema ja vanha rakennuskanta, s. 120. == Historia == Kylässä oli jo keskiajalla rälssitila, joka oli peruutettu kruunulle vuonna 1405, mutta palautunut sitten rälssiksi ja kuului 1500-luvulla Stålarm-suvulle. Vuonna 1540 kylässä oli kaksi tilaa, toinen kyseinen rälssitila ja toinen perintötila. 1600-luvulla rälssitila kuului Axel Oxenstiernan rälssimaihin. Perintötila oli puolestaan autioitunut 1570-luvulla ja muuttunut kruununtilaksi. 1600-luvulla se lahjoitettiin Erik Boijelle, joka myi sen vuonna 1626 Axel Oxenstiernalle.Sauvon historia I, s. 348. Kun kylässä vuonna 1778 suoritettiin isojako oli siellä edelleen kaksi taloa, Storgård ja Lillgård, nykyiset Isotalo ja Vähätalo, nykyisillä tonteillaan. Isojaon aikoihin kylää ympäröivät niityt sekä pellot ja rannassa oli pieni alue yhteismaata. Tie kulki tuolloin lähempänä Storgårdin tonttia kuin nykyään. Kantatiloista erotettiin vain muutama uusi tila 1900-luvulla, mutta rannoille on 1900-luvun loppupuolella perustettu lähes koko rannan kattava kesämökkialue. ==Lähteet== * * === Viitteet === Luokka:Karunan kylät
Kannelmäen kirjasto

Kannelmäen kirjasto on Helsingin Kaarelan kaupunginosan Kannelmäen osa- alueella sijaitseva yleinen kirjasto. Se on yksi Helsingin kaupunginkirjaston toimipisteistä ja toimii osana pääkaupunkiseudun Helmet-kirjastoverkkoa. Kannelmäen kirjasto on perustettu vuonna 1960. Kirjasto muutti vuonna 1992 samana vuonna valmistuneeseen, arkkitehti Pekka Salmisen suunnittelemaan Kannelmäen kulttuurikeskus Kanneltaloon. ==Musiikkiosasto== Kanneltalon kirjasto on yksi Helsingin kaupunginkirjaston kirjastoista, joista voi löytää cd-levyjä ja muita musiikkiäänitteitä. Kaupunginkirjasto tiedotti kesäkuussa 2021 keskittävänsä musiikkiosastot vain kahdeksaan kirjastoon. Länsi- Helsingissä äänitteitä jää Kannelmäen ja Pasilan kirjastoihin, etelässä Töölön kirjastoon sekä rajoitetummin Rikhardinkadun kirjastoon, keskeisellä alueella Kallion ja Oulunkylän kirjastoihin, idässä Itäkeskuksen ja pohjoisessa Malmin kirjastoon. == Lähteet == ==Aiheesta muualla== * Luokka:Kaarela Luokka:Helsingin kaupunginkirjasto
Sevan FC

Sevan Football Club on jalkapalloseura Sevanin kaupungista, Itä-Armeniasta. Seura pelaa kaudella 2021–22 maan korkeimmalla sarjatasolla Armenian jalkapalloliigassa. Seura on perustettu vuonna 2018 pelaten kolme ensimmäistä kautta toiseksi korkeimmalla sarjatasolla Armenian 1. divisioonassa. ==Lähteet== Luokka:Armenialaiset jalkapalloseurat Luokka:Vuonna 2018 perustetut urheiluseurat
Äänekosken paloasema

Keski-Suomen pelastuslaitoksen Äänekosken paloasema sijaitsee Äänekoskella osoitteessa Akselinkatu 7. Paloasema otettiin käyttöön 9. syyskuuta 2019. Paloaseman on suunnitellut arkkitehtitoimisto Arkkitehtipalvelu Oy. Rakennuksen bruttopinta-ala on 2 700 m2. Rakennuksen omistaa Äänekosken kaupunki. Paloasemalla työskentelee ympärivuorokautisesti seitsemän pelastajaa ja kaksi ensihoitajaa. Hallinnossa työskentelee päivävuorossa muutamia työntekijöitä. Paloaseman naapurissa toimii Sisä-Suomen poliisilaitoksen Äänekosken poliisiasema, osoitteessa Akselinkatu 6. == Lähteet == == Aiheesta muualla == * Keski-Suomen pelastuslaitos (verkkosivut) Luokka:Äänekosken rakennukset ja rakennelmat Luokka:Suomen paloasemat
Eigil Nielsen

Eigil Louis Marinus Ferdinand Nielsen (15. syyskuuta 1918 Esbjerg – 7. syyskuuta 2000 Frederiksberg) oli tanskalainen jalkapallomaalivahti ja olympiamitalisti. Nielsen voitti Tanskan miesten maajoukkueessa olympiapronssia Lontoossa 1948. Hän kehitti pelipalloa ja perusti Select Sport -yrityksen, joka on maailman suurimpia jalkapallojen valmistajia. Nielsen oli myös luomassa ikonista musta–valkoista jalkapalloa: design on ollut käytössä muun muassa Adidas Telstarissa.https://www.prnewswire.com/news- releases/worlds-first-intelligent-soccer-ball-receives-fifa- recognition-161547935.htmlhttps://web.archive.org/web/20150702050750/http://www.selectsportamerica.com/history/Olympedia == Lähteet == * === Viitteet === == Aiheesta muualla == * Luokka:Tanskalaiset jalkapallomaalivahdit Luokka:Tanskalaiset olympiamitalistit Luokka:Vuonna 1918 syntyneet Luokka:Vuonna 2000 kuolleet
Vaajakosken paloasema

Keski-Suomen pelastuslaitoksen Vaajakosken paloasema sijaitsee Jyväskylässä Vaajakoskella Sulunperän kaupunginosassa osoitteessa Asmalammentie 26. Se on otettu käyttöön joulukuussa 2011. Paloaseman on suunnitellut arkkitehtitoimisto Lehto Peltonen Valkama Oy. Rakennuksen pinta-ala on 1 762 brm². Rakennuksen omistaa erikoissijoitusrahasto eQ ja pelastuslaitos on siinä vuokralla. Vapaaehtoinen palokunta, Vaajakosken VPK toimii Vaajakosken paloaseman tiloissa yhdessä päätoimisen henkilöstön kanssa. Keski-Suomen pelastuslaitoksen palvelutasopäätöksen uudistamisen yhteydessä uutisoitiin marraskuussa 2023, että pelastuslaitos selvittää Vaajakosken paloaseman siirtoa Kanavuoren alueelle, jotta Vaajakoski ja Lievestuore sekä suuret liikenneväylät pystytän tavoittamaan paremmin. == Lähteet == == Aiheesta muualla == * Keski-Suomen pelastuslaitos (verkkosivut) * Vaajakosken VPK (verkkosivut) Luokka:Vaajakosken rakennukset ja rakennelmat Luokka:Suomen paloasemat
Säynätsalon paloasema

Keski-Suomen pelastuslaitoksen Säynätsalon paloasema sijaitsee Jyväskylässä Säynätsalossa osoitteessa Saunatie 13. Paloasema on otettu käyttöön vuonna 1992 ja sen on suunnitellut Arkkitehtisuunnittelu MV-konsultit. Jyväskylän rakennusvalvonta. Säynätsalon paloasema (Saunatie 13) lupahakemus 787-1991-28. Piirustukset 25.10.1990. Säynätsalossa toimii osa-aikaispalokunta Säynätsalon PVPK. Paloaseman tiloissa toimii myös Kespe Oy, joka on Keski-Suomen Pelastusliitto ry:n omistama yhtiö. Se järjestää mm. turvallisuus- ja pelastuskoulutusta sekä tekee pelastussuunnittelua. == Lähteet == == Aiheesta muualla == * Keski-Suomen pelastuslaitos (verkkosivut) * Säynätsalon paloasema Jyväskylän kaupungin karttapalvelussa . Luokka:Jyväskylän rakennukset ja rakennelmat Luokka:Säynätsalo Luokka:Suomen paloasemat
Laukaan paloasema

Keski-Suomen pelastuslaitoksen Laukaan paloasema sijaitsee Laukaassa osoitteessa Jyväskyläntie 141. Se on otettu käyttöön elokuussa 2015. Rakennuksen on suunnitellut Arkkitehtitoimisto Pekka Lukkaroinen Oy. Rakennuksen pinta-ala on 1789,0 brm2 (sis. piharakennus). Rakennus maksoi 3,8 miljoonaa euroa. Rakennuksen omistaaa Laukaan kunta ja pelastuslaitos on siinä vuokralla. Paloasemalla on kahden palomiehen miehittämän pelastustoimen kärkiyksikön välitön ympärivuorokautinen lähtövalmius sekä ambulanssi. Lisäksi paloasemalla työskentelee sopimuspalomiehiä oman toimensa ohessa. Laukaassa toimii osa-aikaispalokunta Laukaan PVPK. == Lähteet == == Aiheesta muualla == * Keski-Suomen pelastuslaitos (verkkosivut) * Laukaan paloasema Jyväskylän kaupungin karttapalvelussa Luokka:Laukaan rakennukset ja rakennelmat Luokka:Suomen paloasemat
Max Wikström

Max Wikström (s. 1971 Amsterdam) on suomalainen lavastaja, valosuunnittelija ja pelisuunnittelija. == Opinnot == Wikström opiskeli kuvaamataitopainoitteissa Kaitaan lukiossa kuvaamataiteita. Hän valmistui ylioppilaaksi vuonna 1991. Valo- ja äänisuunnittelua hän on opiskellut Teatterikorkeakoulussa, valo- ja äänisuunnittelun laitoksella, josta hän on valmistunut vuonna 2001. Tämän lisäksi hän on opiskellut useissa muissa Kuvataideakatemiassa (1995), Wimbeldon School of Artissa (1997) ja lavastamista Taideteollisen korkeakoulun Lavastustaiteen laitoksella (2000-2001).. == Työura teatterissa == Wikström on työskennellyt niin valo- kuin äänisuunnittelijana ja lavastajana kymmenissä näytelmissä. Hänellä on laaja kokemus työskentelystä eri teattereissa etenkin Saksassa ja Suomessa mm. Academie der Kunst (Berliini), Ballhaus Ost (Berliini), Espoon teatterissa, Helsingin kaupunginteatterissa, Kansallisteatterissa, Jyväskylän kaupunginteatterissa, KOM-teatterissa, Lilla Teaternissa, Linnateatterissa Turussa, Q-teatterissa, Staatstheater (Rostock) ja Tampereen Teatterissa. Pitkän ja runsaan teatteriuran aikana hänet on palkittu myös sädepalkinnolla Valonsäteellä. Palkinto myönnettiin hänelle valosuunnittelusta Pohjalla- näytelmässä. Näytelmä on Janne Reinikaisen ohjaama ja sitä esitettiin Kansallisteatterissa. == Pelisuunnittelu == Vuonna 2015 hän oli mukana perustamassa Toad Kings oy:tä, jonka toimitusjohtajana hän on toiminut perustamisesta saakka. Wikström on ollut pääsuunnittelijana kolmessa lautapelissä: Realm of Wonder, Space Freaks ja Astro Drive. Lisäksi hän on ollut mukana suunnittelijana Toad Kingsin suunnittelemissa Dokmus- ja Allies- lautapeleissä ja muissa peleissä. Tällä hetkellä hän toimii pääsuunnittelijana Agemonia-lautapeliprojektissa, jonka julkaisijana toimii Lautapelit.fi. Syyskuussa joukkorahoitukseen julkaistava Agemonia-projekti on yksi vuoden odotetuimmista lautapelijulkaisuista. Se on saanut erinomaiset etukäteisarvostelut. == Yksityiselämä == Max Wikström on naimisissa näyttelijä Leena Pöystin kanssa. He asuvat Espoossa yhdessä pariskunnan vuonna 2013 syntyneen pojan ja Leenan tyttären kanssa. Wikström on monipuolinen ja intohimoinen lauta- sekä roolipelaaja. == Lähteet == Luokka:Teatterialan ammatit Luokka:Suomalaiset lavastajat Luokka:Pelisuunnittelijat Luokka:Vuonna 1971 syntyneet Luokka:Elävät henkilöt
Jalkapallon Euroopan-mestaruuskilpailujen 2020 loppuottelu

Jalkapallon Euroopan-mestaruuskilpailujen 2020 loppuottelu pelattiin 11. heinäkuuta 2021 Wembley Stadiumilla Lontoossa, Englannissa. Ottelussa ratkaistiin jalkapallon Euroopan-mestaruuskilpailujen 2020 voittaja. Loppuottelussa kohtasivat Italia ja Englanti. Italia voitti ottelun rangaistuspotkukilpailun jälkeen saavuttaen maan toisen Euroopan- mestaruuskilpailujen mestaruuden. Se ei hävinnyt turnauksessa yhtään ottelua. ==Tie loppuotteluun== Kierros Vastustaja Tulos Tulos Tulos Lohkovaihe Vastustaja Tulos Tulos Tulos Ottelu 1 Ottelu 2 Ottelu 3 Lohko A:n voittaja Lopputulokset Lohko D:n voittaja Vastustaja Tulos Tulos Tulos Pudotuspelit Vastustaja Tulos (ja.) (ja.) (ja.) Neljännesvälierät Puolivälierät (ja.) (4–2 rp.) (ja.) (4–2 rp.) (ja.) (4–2 rp.) Välierät (ja.) (ja.) (ja.) ==Ottelu== ===Tiedot=== {| style="font-size:90%" cellspacing="0" cellpadding="0" GK 21 Gianluigi Donnarumma RB 2 Giovanni Di Lorenzo CB 19 Leonardo Bonucci CB 3 Giorgio Chiellini (c) LB 13 Emerson DM 8 Jorginho CM 18 Nicolò Barella CM 6 Marco Verratti RW 14 Federico Chiesa LW 10 Lorenzo Insigne CF 17 Ciro Immobile Vaihtopelaajat: Vaihtopelaajat: Vaihtopelaajat: MF 16 Bryan Cristante FW 11 Domenico Berardi MF 20 Federico Bernardeschi FW 9 Andrea Belotti MF 5 Manuel Locatelli DF 24 Alessandro Florenzi Päävalmentaja: Päävalmentaja: Päävalmentaja: Roberto Mancini Roberto Mancini Roberto Mancini Paras pelaaja: Leonardo Bonucci (Italia) Avustavat erotuomarit: Sander van Roekel (Alankomaat) Erwin Zeinstra (Alankomaat) Neljäs erotuomari: Carlos del Cerro Grande (Espanja) Varaerotuomari: Juan Carlos Yuste Jiménez (Espanja) Videoerotuomari: Bastian Dankert (Saksa) Avustavat videoerotuomarit: Pol van Boekel (Alankomaat) Christian Gittelmann (Saksa) Marco Fritz (Saksa) == Lähteet == Luokka:Jalkapallon Euroopan- mestaruuskilpailujen loppuottelut Loppuottelu Luokka:Italian jalkapallo Luokka:Lontoon jalkapallo
Arirang TV

Arirang TV (koreaksi 아리랑 TV) on eteläkorealainen englanninkielinen TV-kanava, joka on perustettu vuonna 1996. Kanavan perustaja ja omistaja on eteläkorealainen Korea International Broadcasting Foundation -säätiö. Ympärivuorokautiset lähetykset aloitettiin vuonna 2018. Arirangin on tehnyt yhteistyötä myös muiden eteläkorealaisten englanninkielisten medioiden kanssa. Yksi näistä on The Korea Times, ja nämä kaksi yhtiötä allekirjoittivat yhteisymmärrysmuistion toukokuussa 2020. Kanavan tehtävä on ylläpitää maailmalla positiivista kuvaa Etelä-Koreasta ja korealaisesta kulttuurista. Vuonna 2019 arvioitiin, että Arirang TV tavoittaa 140 miljoonaa seuraajaa hieman yli sadassa maassa. == Lähteet == == Aiheesta muualla == * Arirang TV:n YouTube-kanava Luokka:Eteläkorealaiset televisiokanavat Luokka:Vuonna 1996 perustetut televisiokanavat
Korpilahden paloasema

Keski-Suomen pelastuslaitoksen Korpilahden paloasema sijaitsee Jyväskylässä Korpilahdella osoitteessa Virastokuja 2. Talo on rakennettu vuonna 1979 ja sen on suunnitellut Arkkitehtitoimisto Raimo Halonen. Jyväskylän kaupungin rakennusvalvonta. Korpilahden kunnan virastotalon/terveyskeskuksen uudisrakennuslupa 277-1977-168. Viitattu 6.8.2021. Korpilahdella toimii vapaaehtoinen palokunta, Korpilahden kirkonkylän VPK. Samassa rakennuksessa toimii myös mm. Korpilahden hammashoitola, lähikirjasto ja terveysasema. == Lähteet == == Aiheesta muualla == * Keski-Suomen pelastuslaitos (verkkosivut) * Korpilahden paloasema Jyväskylän kaupungin karttapalvelussa Luokka:Jyväskylän rakennukset ja rakennelmat Luokka:Suomen paloasemat Luokka:Korpilahti
Mike Soldier

Mike Soldier (ent. Mertsi Allan Isberg, syntynyt 1985) on United Brotherhood rikollisjärjestön jäsen. Hänen rikollinen uransa alkoi jo nuorena, mutta hän nousi tunnetuksi osallisuudestaan törkeisiin huumausainerikoksiin ja kiristyksiin. Soldierin nimi on yhdistetty United Brotherhood -rikollisjärjestöön, ja hänet on nähty kantamassa järjestön tunnuksilla varustettuja liivejä. Tämä yhteys on vahvistanut hänen asemaansa rikollisverkostojen keskushahmona Suomessa​. Tuomiotaan pakoillut Soldier pidätettiin Albaniassa tammikuussa 2019. Pidätys tapahtui Interpolin etsintäkuulutuksen perusteella. Soldier oli myös Europolin 25 etsityimmän rikollisen listalla. Heinäkuussa 2019 Soldier tuomittiin vuoden ja neljän kuukauden vankeusrangaistukseen. == Mike Soldierin rikokset == === 1. Huumekauppa ja törkeät huumausainerikokset === Mike Soldier on saanut tuomion muun muassa tapauksesta, jossa hänen käytössään olleen auton takakontista löytyi lähes 2 500 ekstaasitablettia. Tämä löydös johti 3 vuoden ja 10 kuukaudenvankeusrangaistukseen. Kyseessä ei ollut Soldierin ainoa huumausaineisiin liittyvä rikos, vaan hän on toistuvasti ollut osallisena laajassa huumekaupassa​. === 2. Kiristys ja väkivallalla uhkailu === Soldier on ollut osallisena useissa kiristystapauksissa, joissa uhreilta on vaadittu suuria summia rahaa väkivallan uhalla. Eräässä tapauksessa Soldier pakeni poliisia Albaniassa, mutta jatkoi kiristystoimintaansa etäyhteyksien kautta. Hän käytti apunaan rikoskumppaneita, jotka uhkailivat uhreja ja heidän perheitään fyysisellä väkivallalla, kuten ampumisella tai pahoinpitelyllä​. == Yhteenveto == Mike Soldier on yksi Suomen tunnetuimmista rikollisista, jonka toiminta on ollut mittakaavaltaan poikkeuksellisen laajaa ja vakavaa. Hänen rikostensa vaikutukset ulottuvat yksittäisten uhrien elämän tuhoamisesta laajempiin yhteiskunnallisiin kysymyksiin, kuten huumekaupan ja väkivallan vaikutuksiin. Hänen tarinansa on varoittava esimerkki siitä, miten järjestäytynyt rikollisuus voi toimia kansainvälisesti, mutta myös siitä, miten yhteistyö voi tuoda rikolliset oikeuden eteen. Soldierin kiinniotto ja palauttaminen Suomeen ovat osoitus viranomaisten sitoutumisesta rikollisuuden torjuntaan. Samalla hänen tarinansa toimii muistutuksena siitä, että rikos ei kannata – oikeus ottaa aikanaan kiinni. == Lähteet == Luokka:Suomalaiset rikolliset Luokka:Elävät henkilöt Luokka:Syntymävuosi puuttuu
Johan Fredrik Aminoff (1847–1892)

Johan Fredrik Aminoff (29. joulukuuta 1847 Helsinki – 19. helmikuuta 1892 Helsinki) oli suomalainen kreivi, juristi ja virka- ja valtiopäivämies.Ylioppilasmatrikkeli 1853–1899: Aminoff Johan Fredrik Viitattu 7.7.2021. == Perhe == Aminoffin vanhemmat olivat tilanomistaja, vapaaherra Fredrik Aminoff ja Elisabet Juliana Emma Fredrika Schade ja puoliso vuodesta 1884 Anna Emilia Hagelstam, tilanomistaja Jarl August Hagelstamin tytär. Aminoffin poika oli kreivi Johan Fredrik Adolf Aminoff. == Ura == Helsingissä ylioppilaaksi tullut Aminoff valmistui filosofian maisteriksi 1873 ja molempien oikeuksien kandidaatiksi 1876, varatuomarin arvon hän sai 1878. Aminoff oli senaatin oikeusosaston palveluksessa vuodesta 1879, toimien reistraattorina vuodesta 1889. Aminoff peri kreivin arvon sedältään jalkaväenkenraali Adolf Aminoffilta vuonna 1884. Kamarijunkkarin arvon hän sai 1885. Aminoff oli myös ritarihuoneen sihteeri vuodesta 1888. == Valtiopäivätoiminta == Aminoff oli aatelissäädyssä edustaja valtiopäivillä 1877–1878, 1882 ja 1891.Förteckning öfver Ridderskapets och Adelns medlemmar vid Landtdagen i Helsingfors år 1877. Protokoll fördt hos Finlands Ridderskap och Adel vid Landtdagen 1877. Sjette häftet. Helsingfors: Finska Litteratur- Sällskapets Tryckeri, 1879, s. 1903-1907.Förteckning öfver Ridderskapet och Adelnsmedlemmar vid Landtdagen i Helsingfors år 1882. Protokoll fördt hos Finlands Ridderskap och Adel vid Landtdagen år 1882. Tredje häftet. Helsingfors: Finska Litteratur-Sällskapets Tryckeri, 1885, s. 1489-1493.Förteckning öfver Finlands till landtdagen i Helsingfors år 1891 församlade Ridderskap och Adel. Protokoll förda hos Finlands Ridderskap och Adel vid Landtdagen 1891. Tredje häftet. Helsingfors: Helsingfors Central- Tryckeri, 1891, s. 1467-1472. == Katso myös == * Aminoff-suku ==Lähteet== Luokka:Suomalaiset juristit Luokka:Suomen suuriruhtinaskunnan virkamiehet Luokka:Suomalaiset kreivit Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1847 syntyneet Luokka:Vuonna 1892 kuolleet
Carl Eugen Armfelt

Carl Eugen (Eugéne) Armfelt (11. helmikuuta 1863 Karjaa – 29. helmikuuta 1908 Helsinki) oli suomalainen kreivi, arkkitehti ja valtiopäivämies.Ylioppilasmatrikkeli 1853–1899: Armfelt Carl Eugéne Viitattu 7.7.2021. Armfeltin vanhemmat olivat kreivi Carl Magnus Mauritz Armfelt ja Eugenia Palmfelt ja puoliso vuodesta 1890 Katarina Amalia Dorotea Schmidt. Armfelt tuli ylioppilaaksi Turussa 1883 ja suoritti arkkitehdin tutkinnon Dresdenissä 1888. Armfelt toimi ensin yleisten rakennusten ylihallituksessa ja sitten vuodesta 1892 Turun lääninrakennuskonttorin apulaisarkkitehtina. Turkuun hän suunnitteli muun muassa koulurakennuksen kuuromykille. Armfelt oli aatelissäädyssä edustaja valtiopäivillä 1891.Förteckning öfver Finlands till landtdagen i Helsingfors år 1891 församlade Ridderskap och Adel. Protokoll förda hos Finlands Ridderskap och Adel vid Landtdagen 1891. Tredje häftet. Helsingfors: Helsingfors Central-Tryckeri, 1891, s. 1467-1472. ==Lähteet== Luokka:Suomalaiset arkkitehdit Luokka:Suomen suuriruhtinaskunnan virkamiehet Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1863 syntyneet Luokka:Vuonna 1908 kuolleet
Robert Severin af Björksten

Robert Severin af Björksten (27. joulukuuta 1852 Turku – 3. helmikuuta 1904 Tammisaari) oli suomalainen tilanomistaja ja valtiopäivämies.Geni: Robert Severin af Björksten Viitattu 7.7.2021. Af Björkstenin vanhemmat olivat Johan Alfred af Björksten ja Vivika Lovisa Fransiska de Geer till Tervik ja puoliso Ceres Ellen Ramsay. Axel Waldemar af Björksten oli hänen veljensä. Robert Severin af Björksten oli aatelissäädyssä edustaja valtiopäivillä 1888 ja 1891.Förteckning öfver Finlands till landtdagen i Helsingfors år 1888 församlade Ridderskap och Adel. Protokoll förda hos Finlands Ridderskap och Adel vid Landtdagen år 1888. Tredje häftet. Helsingfors: Hufvudstadsbladets Tryckeri, 1888, s. 1685-1691.Förteckning öfver Finlands till landtdagen i Helsingfors år 1891 församlade Ridderskap och Adel. Protokoll förda hos Finlands Ridderskap och Adel vid Landtdagen 1891. Tredje häftet. Helsingfors: Helsingfors Central-Tryckeri, 1891, s. 1467-1472. ==Lähteet== Luokka:Suomalaiset maanviljelijät Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1852 syntyneet Luokka:Vuonna 1904 kuolleet
Oswald Mbuyiseni Mtshali

Oswald (Joseph) Mbuyiseni Mtshali (s. 1940 Vryheid, Etelä-Afrikka) on eteläafrikkalainen runoilija. Esikoisrunokokoelma Sounds of a Cowhide Drum ilmestyi 1971. Siihen oli koottu hänen aiemmat runonsa. Se menestyi kotimaassa, ja se julkaistiin myös Yhdysvalloissa ja Englannissa. Menestys poiki myös kritiikkiä, sillä kielellisesti tekstit eivät olleet täydellisiä, mutta musta väestönosa otti kokoelman omakseen. Toinen kokoelma Fireflames ilmestyi 1980, mutta se kiellettiin poliittisista syistä. ==Suomennettuja runoja== ;LähdeOswald M. Mtshali, Luettelo suomennetuista runoista, Linkki maailman runouteen, Runotietokanta, Lahden kaupunginkirjasto. Päivitetty 17.5.2021, viitattu Julkaisussa: Kiiltomadon testamentti : sodan ja rauhan tekstejä, toim. Anneli Kajanto, Helsinki: Maaseudun sivistysliitto 1984 ISBN 951-9436-29-4 (runojen suomentajaa ei mainita) * Kahlitut miehet * Tänään vankilassa Julkaisussa: Kulttuurivihkot 1985; nro 4 suom. Ella Karhu * Auringon säteet * Hiitaasti hän liikkuu * Hylätty käärö * Yö tulee Sowetoon ==Lähteet== Luokka:Eteläafrikkalaiset runoilijat Luokka:Vuonna 1940 syntyneet Luokka:Elävät henkilöt
FRET

FRET eli Försterin resonanssienergiansiirto eli fluoresenssi-resonanssi- energiansiirto (engl. Förster resonance energy transfer tai fluorescent resonance energy transfer) on valokemiallinen ilmiö, jossa virittynyt molekyyli siirtää energiansa toiselle, riittävän lähellä olevalle molekyylille. ==Nimi== FRET on saanut nimensä saksalaisen fyysikon Theodor Försterin mukaan. Muotoa fluoresenssi-resonanssi-energiansiirto käytetään runsaasti tieteellisessä kirjallisuudessa, mutta tarkkaan ottaen se kuvaa vain FRET:in erikoistapausta, jossa sekä energiaa luovuttava (donori) että vastaanottava (akseptori) molekyyli ovat fluoresoivia. FRET esiintyy myös muissa yhteyksissä, esim. fosforesenssissa. ==Energiansiirto== Virittynyt molekyyli voi siirtää energiansa toiselle molekyylille, jos ne ovat riittävän lähellä toisiaan (~30-60 Å). Kyseessä on säteilemätön (ei-radiatiivinen) siirtymä, jossa ei emittoidu fotonia, vaan energia siirtyy dipoli-dipoli- vuorovaikutuksen kautta. Se voi tapahtua, jos donorin emissiospektri osuu osittain päällekkäin akseptorin absorptiospektrin kanssa. Tällöin kummankin molekyylin vibraatiotilojen väliset energiat ovat käytännössä samat, eli ne ovat resonanssissa. Energiansiirron nopeutta kuvaa seuraava yhtälö: : k_\text{ET} = \frac{1}{\tau_D}\, (\frac{R_0}{r})^6 missä τD on donorin fluoresenssin elinaika, R0 on Försterin säde eli etäisyys, missä energiansiirron tehokkuus on 50%, ja r on etäisyys donorin ja akseptorin välillä. Tästä voidaan johtaa yhtälö energiansiirron tehokkuudelle, eli sen kvanttisuhteelle E: : E = \frac{R_0^6}{R_0^6 + r^6} Nähdään, että siirron tehokkuus on kääntäen riippuvainen molekyylien välisen etäisyyden kuudenteen potenssiin, eli se heikkenee erittäin nopeasti etäisyyden kasvaessa. ==Merkitys== FRET:illä on monia käyttökohteita solubiologiassa, biokemiassa ja biofysiikassa. Sitä käytetään usein proteiinien vuorovaikutusten seuraamiseen. FRET soveltuu myös proteiinin rakenneosien välisten etäisyyksien määrittämiseen: proteiinin eri osat leimataan fluoresoivilla molekyyleillä, ja niiden emissioista voidaan määrittää etäisyys. Tätä voidaan käyttää proteiinin konformaation määrittämiseen ja funktionaalisten muutoksien seuraamiseen proteiinin rakenteessa.Lakowicz, s. 444 FRET soveltuu myös DNA:n ja RNA:n analysoinnissaLakowicz, s. 460; solukalvojen ja muiden membraanien tutkimiseenLakowicz, ss. 462-465; sitä voidaan käyttää kemosensoreissa joilla tarkastellaan solunsisäisiä molekyylejä ja reaktioita sekä tutkia biokemiallisten reaktioiden kinetiikkaa. ==Lähteet== Luokka:Biokemia Luokka:Biofysiikka
Hintsholma

Hintsholma (Sauvon historia I, s. 394.) on kylä ja saari Karunassa Sauvon kunnassa Varsinais-Suomessa. Hintsholman saari sijaitsee Karunan eteläosassa lähellä nykyään Kemiönsaaren kuntaan kuuluvaa Sandöä. Sen itäpuolella sijaitsee Österön saari. Hintsholman tiet ovat pääosin kasvaneet umpeen ja saareen kuljetaan ainoastaan veneillä. Saaren pellot ja niityt ovat kasvaneet umpeen ja metsät ovat luonnontilassa. Saaressa ei ole enää vakituista asutusta, vaan ainoastaan lomakäytössä olevia rakennuksia, jotka sijaitsevat eri puolilla saarta enemmän tai vähemmän rannan tuntumassa. Suurin osa niistä sijaitsee saaren länsipuolella.Sauvon kulttuurimaisema ja vanha rakennuskanta, s. 124. == Historia == Hintsholman asutus juontaa keskiajalle saakka, ja siellä on ollut vakituista asutusta ainakin vuodesta 1430 lähtien. Hintsholman yksinäistila oli vanhaa rälssiä ja kuului 1500-luvun lopulla Kärkkisten kartanon omistajille. Allodiaalirälssinä sen maanluonto pysyi samana koko Ruotsin vallan ajan. Sen päätyttyä tila kuului kauppias Sjöstedtille. ==Lähteet== * * === Viitteet === Luokka:Karunan kylät Luokka:Saaristomeren saaret
Gustaf Munch-Petersen

Gustaf (Gustav) Munch-Petersen (1912 Kööpenhamina, Tanska – 1938 Espanja) oli modernistinen tanskalainen runoilija ja myös taidemaalari. Munch-Petersen asui 1932–1934 Grönlannissa, sittemmin kalastajana Bornholmissa. Hän osallistui Espanjan sisällissotaan tasavaltalaisten puolella. Hän kaatui Aragoniassa, mutta tarkkaa kuolinpäivää ei tiedetä. Tuotantoonsa hän on saanut vaikutteita surrealismista; toisaalta hän käyttää myös realistisia luontokuvia. == Lähteet == Luokka:Tanskalaiset runoilijat Luokka:Tanskalaiset taidemaalarit Luokka:Vuonna 1912 syntyneet Luokka:Vuonna 1938 kuolleet
Mutahierakka

Mutahierakka (Rumex palustris) on tatarkasvien (Polygonaceae) heimoon, hierakoiden (Rumex) sukuun kuuluva kasvilaji. Mutahierakka muistuttaa ulkonäöltään jonkin verran keltahierakkaa (Rumex maritimus), mutta lajit ovat erotettavissa toisistaan muun muassa kukinnon sekä lehtien ulkonäön perusteella. Mutahierakka on yksi- tai kaksivuotinen ruohovartinen kasvilaji, joka voi kasvaa noin metrin korkuiseksi. Mutahierakan varret ovat monihaaraisia ja kasvutavaltaan pystyjä. Hedelmäasteella koko kasvi tulee väritykseltään kellanvihreäksi tai -ruskeaksi. Lehdet ovat noin 10 cm pitkiä, noin 3 cm leveitä ja muodoltaan suikeita. Mutahierakan kukintona on lehtihangoista lähtevistä tähkämäisistä viuhkoista muodostuva kokonaisuus. Mutahierakka kukkii heinä–elokuussa. Mutahierakan heteiden ponnet ovat noin 1 mm pitkiä. Hedelmänä on kolmikulmainen, noin 2 mm pitkä pähkylä. Mutahierakka kasvaa ojissa ja järvissä sekä ajoittain tulvivilla savimailla. Mutahierakkaa tavataan lähes koko Euroopassa, eniten Keski- ja Kaakkois-Euroopassa Ranskasta Puolaan ja Balkanille ulottuvalla alueella. Suomessa mutahierakkaa ei kasva luonnonvaraisena, joskin lajista on pari yksittäistä havaintoa. Suomea lähinnä mutahierakkaa tavataan Ruotsin eteläosissa Skånessa ja Tanskassa. == Lähteet == Luokka:Hierakat
Ishmael Toroama

Ishmael Toroama (s. 28. helmikuuta 1968) on bougainvilleläinen poliitikko ja entinen Bougainvillen vallankumousarmeijan johtohahmoja. Vuonna 2020 hänet valittiin Bougainvillen autonomisen alueen presidentiksi. == Tausta ja yksityiselämä == Toroama syntyi vuonna 1969 Roreinangin kylässä. Hänen isänsä oli lähetyssaarnaaja ja perhe muutti jonkin verran. Vuonna 1976 perhe palasi Bougainvilleen, jossa Toroama alkoi käydä siellä kouluaan loppuun. Hän keskeytti lukion ja päätti alkaa tekemään töitä.. Toroama on naimisissa Betty Toroaman kanssa vuodesta 2000 lähtien. Parilla on kolme lasta. Lisäksi hänellä on viisi lastenlasta.. == Bougainvillen sisällissota == Toroama työskenteli kehitystyön parissa vuonna 1988, kun Bougainvillen sisällissota alkoi. Tämä sai Toroaman liittymään paikalliseen militanttiryhmään.. Sisällissodan aikana Toroamaa kuvattiin "Ramboksi", ja hän nousi nopeasti vastuullisiin tehtäviin Bougainvillen vallankumousarmeijassa. Hän myös loukkaantui Papua-Uuden-Guinean joukkojen kranaatti-iskussa. Vuonna 2001 rauhanneuvotteluiden aikana Toroama oli yksi rauhansopimuksen allekirjoittajista.. Sisällissodan jälkeen Toroama alkoi viljellä kaakaota. == Poliittinen ura == Bougainvillen autonominen alue perustettiin sisällissodan jälkeen ja Toroama pyrki saman tien mukaan paikalliseen politiikkaan, mutta tuloksetta. Aluksi hän oli ehdokkaana vuoden 2012 paikallisparlamentin vaaleissa, muttei tullut valituksi. Vuonna 2015 pyrki Bougainvillen presidentiksi, mutta ei tullut valituksi. Vuonna 2019 Toroama ilmoitti pyrkivänsä jälleen autonomisen alueen presidentiksi. Myöhemmin hän ilmoitti perustavansa Bougainvillen kansan allianssi -nimisen puolueen, joka osallistuisi vuoden 2020 paikallisparlamentin vaaleihin. Syyskuussa 2020 Toroama voitti viimein presidentinvaalit saatuaan 48 766 ääntä, ja astui virkaansa 25. syyskuuta. == Lähteet == Luokka:Bougainvilleläiset poliitikot Luokka:Vuonna 1968 syntyneet Luokka:Elävät henkilöt
Nils-Erik Fagerholm

Nils-Erik Fagerholm (28. maaliskuuta 1928 Parainen – 2. maaliskuuta 1995 Helsinki) oli suomalainen tekniikantutkija ja professori. Fagerholm valmistui Teknillisestä korkeakoulusta diplomi-insinööriksi vuonna 1960 ja tekniikan lisensiaatiksi 1969 ja väitteli tohtoriksi vuonna 1971. Hän työskenteli Oy Wärtsilä Ab:n palveluksessa 1953–1960 ja John Stenberg Oy:n piirustuskonttorissa 1961–1962. Teknillisessä korkeakoulussa hän työskenteli ensin assistenttina 1964–1967 ja hoiti professuureja viransijaisena 1967–1984. Koneenrakennusopin professorina hän toimi 1984–1991. Hän julkaisi artikkeleita ja oppikirjoja. Nils-Erik Fagerholmin tytär on kirjailija Monika Fagerholm. ==Julkaisuja== * 1971 – On the determination of thermodynamic relationships in steady flow processes * 1981 – En metod för bestämning av värmestrålningsfördelningen i ett strålningsrum * 1986 – Termodynamiikka ==Lähteet== * Luokka:Vuonna 1928 syntyneet Luokka:Vuonna 1995 kuolleet Luokka:Suomalaiset professorit Luokka:Suomalaiset insinöörit Luokka:Teknillisen korkeakoulun professorit
Salaam-e-Ishq

Salaam-e-Ishq on vuonna 2007 ensi-iltansa saanut intialainen hindinkielinen romanttinen draamaelokuva. Sen on ohjannut Nikhil Advani ja päärooleja näyttelevät Salman Khan, Anil Kapoor, Govinda, Priyanka Chopra, Juhi Chawla, Akshaye Khanna, Ayesha Takia, John Abraham, Vidya Balan, Shannon Esra, Sohail Khan ja Isha Koppikar. Elokuva sitoo yhteen kuusi rakkaustarinaa. Nimekkäästä näyttelijäkokoonpanosta huolimatta elokuva oli kriittinen ja kaupallinen pettymys. == Näyttelijät == == Soundtrack == == Lähteet == == Aiheesta muualla == * * Luokka:Vuoden 2007 intialaiset elokuvat Luokka:Intialaiset romanttiset draamaelokuvat Luokka:Hindinkieliset elokuvat
Italian ympäriajo 2020

Italian ympäriajo 2020 oli järjestyksessään 103. Italian ympäriajo. Se alkoi Monrealesta 3. lokakuuta ja päättyi Milanoon 25. lokakuuta 2020. COVID-19-pandemian vuoksi kilpailua ei voitu järjestää sen tavallisena ajankohtana keväällä. Kokonaiskilpailun voitti Tao Geoghegan Hart 39 sekunnin erolla toiseen tulleeseen Jai Hindleyhin ja minuutin ja 29 sekunnin erolla kolmantena tulleeseen Wilco Keldermaniin. Tao Geoghegan Hart voitti myös nuorten kilpailun. Pistekilpailun voitti Arnaud Demare. Mäkikirikilpailun voitti Ruben Guerreiro. Joukkuekilpailun voitti Ineos Grenadiers. AG2R-tallia edustanut Jaakko Hänninen oli kilpailun ainoa suomalainen ja näin ollen ensimmäinen suomalaispyöräilijä viiteen vuoteen pyöräilyn suuressa ympäriajossa. == Joukkueet == == Etapit == == Kokonaiskilpailu == ==Lähteet== ==Aiheesta muualla== 2020 Luokka:Pyöräilykausi 2020
Kaj Munk

Kaj Munk (1898 Maribo, Lolland, Tanska – 1944 Silkeborgin lähellä, Tanska) oli tanskalainen näytelmäkirjailija ja pappi. Hän oli pappina Vedersøssä vuodesta 1924. Munk ohjasi tanskalaisen näytelmäkirjallisuuden pois naturalismista. Hän ihaili tuotannossaan mahtihahmoja ja historiallisia suurmiehiä ja oli siten lähellä fasismia, mutta toisen maailmansodan aikana saksalaisten miehittäessä Tanskaa hän oli mukana vastarinnassa. Hän kuoli saksalaisen miehittäjäsotilaan ampumana. Osassa tuotantoa ilmenee kiinnittyminen kristinuskoon ja ihmeisiin. ==Suomennetut teokset== * Pikapiirtoja Oxford-liikkeestä (10 Oxford Snapshots), suomentanut Toivo Winter, Helsinki: Otava 1937 * Sanan miekalla : tanskalaisia saarnoja vuosilta 1941-1942 (Med Ordets Sværd), suom. Kalle Hautamäki; runot suom. Lauri Kemiläinen, Helsinki: Tammi 1944 * Jeesuksen kertomuksia, suom. suom. Margareta Deschner, Porvoo : WSOY 1954 ===Suomennettuja näytelmiä=== * Rakkaus: näytelmä (Kaerlighed), suom. Vappu Roos, Helsinki: Yleisradio 1985 * Tyrskyissä: 5-näytöksinen näytelmä (I brændingen); suomentanut Erkki Puranen, Helsinki: Suomen Teatteriliitto 1949 (näytelmämoniste) *Naisdiktaattori: 4-näytöksinen näytelmä (Diktatorinden'), suom. Pekka Alpo, Helsinki: Suomen Teatteriliitto [i.a.] (näytelmämoniste) * Sana: 4-näyt. näytelmä (Ordet), suom. Veli Sandell, Helsinki: Suomen Teatteriliitto 1979 * Idealisti: kuvia erään kuninkaan elämästä (En idealist), suom. Juhani Soinne, Helsinki: Suomen Teatteriliitto [i.a.] (näytelmämoniste) * Nuori Grundtvig: 5-kuvaelmainen näytelmä (Egelykke), suom. Vappu Roos Helsinki: Suomen Teatteriliitto [i.a.] (näytelmämoniste) * Suuri sulatusahjo (Han sidder ved smeltdigeen), suom. Vappu Roos, Helsinki: Suomen Näyttämöiden Liitto [i.a.] (näytelmämoniste) ===Suomennettuja novelleja=== Kaksi novellia antologiassa Kaukomaiden riistapoluilta, Otava 1961, novellit suomentanut Kyllikki Villa, * Hän ampui kuin paholainen * Metsästäjän kirje metsästyksen viholliselle ===Suomennettuja runoja=== * Ei sovintoa (Ikke forlig), antologiassa: Kutsut minua nimeltä: uskonnollista runoutta 1900-luvun Euroopassa, toim. ja suom. Anna-Maija Raittila, Kirjapaja 1981 ISBN 951-621-300-6 ==Lähteet== ==Kirjallisuutta== * Sven Stolpe, Kaj Munk: runoilija ja profeetta, suom. Lauri Hirvensalo; runot suom. Elina Vaara, WSOY, 1944 * Gunnar Ollén, Kaj Munk: elämä ja teokset, suom. Mikko Taipale; runot suomentanut Helena Murros, Turku: Aura 1945 * Martin Lønvang, Kaj Munk, runoilijapappi, suom. Ralf Friberg, Tammisaari: Tammisaaren kirjapaino 1955 ==Aiheesta muualla== Luokka:Tanskalaiset kirjailijat Luokka:Tanskalaiset papit Luokka:Vuonna 1898 syntyneet Luokka:Vuonna 1944 kuolleet